Diari Oficial de la Generalitat Valenciana


Sumari del DOGV 8380, del 11-09-2018 (2018/8252)

Notificació de la sentència dictada en el procediment ordinari número 1/000135/2013.
------------------------------------------------------------------------------------

### Dades del document

Número de DOGV
:   8380

Data del DOGV
:   11-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8252


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 1/000135/2013. [2018/8252]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000135/2013, interposat per l'Ajuntament de Benidorm contra el Decret 49/2013, de 12 d'abril, de 2013, del Consell, pel qual s'aprova el Catàleg del Sistema Viari de la Comunitat Valenciana, publicat en el Diari Oficial de la Generalitat Valenciana número 7003, de 15 d'abril de 2013, pàgines 9923 a 9990, ha recaigut Resolució en data 7 de maig de 2018, dictada per la Secció Tercera de la Sala Tercera del Tribunal Suprem, en el recurs de cassació número 892/2016, que té la part dispositiva que, literalment, és com segueix:  
  
«Dispositiva  
Atés el que s'ha exposat, en nom del rei i per l'autoritat que li confereix la Constitució, aquesta sala ha decidit:  
Primer. Pertoca el recurs de cassació número 892/2016, interposat per la representació processal de l'Ajuntament de Benidorm, contra la Sentència de la Sala Contenciosa Administrativa (Secció Primera) del Tribunal Superior de Justícia de València de 30 de juny de 2015, en el recurs contenciós administratiu número 135/2013, que es cassa i s'anul·la.  
Segon. Estimar el recurs contenciós administratiu número 135/2013, interposat per l'Ajuntament de Benidorm, contra el Decret 49/2013, de data 12 d'abril de 2013, del Consell, que va aprovar el Catàleg del Sistema Viari de la Comunitat Valenciana, publicat en el Diari Oficial de la Generalitat Valenciana el 15 d'abril de 2013, i anul·lar el decret esmentat.  
Tercer. No imposar les costes del recurs de cassació a cap de les parts processals i imposar les costes en la primera instància a l'administració demandada.  
Quart. Ordenar la publicació d'aquesta dispositiva en el Diari Oficial de la Generalitat Valenciana, de conformitat amb l'article 72.2 de la Llei 29/1998, de 13 de juliol, reguladora de la jurisdicció contenciosa administrativa.»  
I per tant anul·la la sentència dictada per aquesta sala, Sentència número 992/2015, de 18 de novembre de 2015, recorreguda en cassació, que té la part dispositiva que, literalment, és com segueix:  
«Disposem  
Estimem parcialment el recurs contenciós administratiu número 135/2013, interposat per l'Ajuntament de Benidorm contra el Decret 49/2013, de 12 d'abril de 2013, del Consell, que va aprovar el Catàleg del Sistema Viari de la Comunitat Valenciana, publicat en el Diari Oficial de la Generalitat Valenciana de 15 d'abril de 2013, número 7003, amb els pronunciaments següents:  
1r. Desestimem la pretensió de nul·litat del Decret 49/2013, del Consell, de data 12 d'abril de 2013, que va aprovar el Catàleg del Sistema Viari de la Comunitat Valenciana, i de la disposició transitòria única.  
  
2n. Estimem la pretensió «més subsidiària», declarant no conforme a dret la inclusió, en l'annex II de la cessió del vial 7673, accessos Terra Mítica, i en conseqüència anul·lem aquesta cessió.  
3r. No és procedent el pronunciament en costes.  
I quan pertoque i amb un certificat literal d'aquesta resolució, torneu l'expedient administratiu al centre d'on procedisca.  
Aquesta és la nostra sentència, que pronunciem, manem i firmem.»  
  
Contra aquesta sentència es pot interposar un recurs de cassació, de conformitat amb el que estableix l'article 86 i següents de la Llei de la jurisdicció contenciosa administrativa.  
Cosa que es fa pública als efectes preceptuats en l'article 72.2, en relació amb el 107.2, de la Llei 29/1998, de 13 de juliol, reguladora de la jurisdicció contenciosa administrativa.  
  
València, 31 de juliol de 2018.- La lletrada de l'Administració de justícia: María Dolores Riquelme Cortado.